Barei (dainininkė)
Bárbara Reyzábal González-Aller (g. 1982 m. kovo 29 d. Madride), geriau žinoma sceniniu vardu Barei – ispanų dainininkė ir dainų autorė. Debiutavo 2001 metais, dalyvaudama Benidormo tarptautiniame festivalyje. Po dalyvavimo išvyko į Majamį, kur pradėjo kurti autorines dainas. Sugrįžusi į gimtąjį Madridą, atlikėja pasirodė didžiausiose sostinės scenose ir festivalyje Starlite. 2016 metais su daina „Say Yay!“ atstovavo Ispanijai „Eurovizijos“ dainų konkurse Stokholme.